എല്.പി.ജി വിലവര്ദ്ധന: ഹോട്ടലുകള് പ്രതിസന്ധിയില് കൊച്ചി : കുത്തനെയുള്ള പാചകവാതക വില വര്ദ്ധന ഹോട്ടലുകള്ക്ക് ഇരുട്ടടിയാകുന്നു.കേരളത്തില് മാത്രം 10,000ലേറെ ഹോട്ടലുകള് പൂട്ടിപ്പോയിരുന്നു. നിയന്ത്രണങ്ങള് അയഞ്ഞതോടെ തുറന്ന ഹോട്ടലുകളില് ഒട്ടുമിക്കവയും നഷ്ടത്തിലാണ്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം വാണിജ്യാവശ്യത്തിനുള്ള എല്.പി.ജി സിലിണ്ടറിന് 19 കിലോഗ്രാം കഴിഞ്ഞദിവസം 266 രൂപ ഒറ്റയടിക്ക് കൂട്ടിയിരുന്നു. 2021ല് മാത്രം സിലിണ്ടറിന് 676 കൂടി. 1,285 രൂപയായിരുന്നു 2020 ഏപ്രിലില്. ഇപ്പോള് 2,020 രൂപ. സിലിണ്ടര്വില വര്ദ്ധനമൂലം പ്രതിദിനം ശരാശരി 3,0005,000 രൂപയുടെ വരെ അധികച്ചെലവ് ഓരോ ഹോട്ടലുകള്ക്കുമുണ്ടെന്ന് കേരള ഹോട്ടല് ആന്ഡ് റസ്റ്റോറന്റ് അസോസിയേഷന് കെ.എച്ച്.ആര്.എ ജനറല് സെക്രട്ടറി ജി. ജയപാല് പറഞ്ഞു.പെട്രോള്, ഡീസല് വില വര്ദ്ധിച്ചതോടെ ചരക്കുകൂലി ഉയര്ന്നു. സവാളയടക്കം പച്ചക്കറികള്ക്കും മീനിനും ചിക്കനും വന്വിലയാണ്. ഇന്ധനവില വര്ദ്ധനമൂലം ഓണ്ലൈന് ഡെലിവറിക്കും ചെലവേറി. Also read പാചകവാതക വിലയില് വര്ദ്ധനവ് സൗദിയിലെത്തുന്ന വിദേശികള്ക്ക് ഇനി ഹോട്ടലുകള്ക്കു പുറത്തും ക്വാറന്റൈന് അനുമതി ഹോട്ടലില്നിന്ന് ബിരിയാണി കഴിച്ച പത്തുവയസുകാരി മരിച്ചു 29 പേര് ആശുപത്രിയില് ഗ്യാസ് വില വര്ദ്ധനയ്ക്ക് ആനുപാതികമായി ഭക്ഷണ വില കൂട്ടേണ്ട സാഹചര്യമാണ് ഹോട്ടലുകള്ക്കുള്ളത്. കൊവിഡ് ഭീതിമൂലം പഴയപോലെ ഉപഭോക്താക്കള് വരാത്തസ്ഥിതിയില് വില കൂട്ടിയാല് വ്യവസായം തന്നെ അടച്ചുപൂട്ടേണ്ടിവരുമെന്നും ജയപാല് ചൂണ്ടിക്കാട്ടി.